LEVANTAMENTO DE ACTAS PREVIAS Á OCUPACIÓN E FORMALIZACIÓN DE ACTAS DE OCUPACIÓN DOS BENS E DEREITOS AFECTADOS POLO PROXECTO DE "MELLORA DA SEGURANZA VIARIA E MOBILIDADE PEONIL NA EP 0104 RAMAL IGREXA DE FIGUEIRIDO (CONCELLO DE VILABOA)".
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 21/10/2022)

O Pleno da Deputación de Pontevedra en sesión de 30 de setembro de 2022 aprobou definitivamente o proxecto, e o expediente de expropiación declarando a urxente ocupación para os efectos de expropiación forzosa, dos bens e dereitos necesarios para a execución das obras derivadas do proxecto “Mellora da seguranza viaria e mobilidade peonil na EP 0104 Ramal Igrexa de Figueirido (Concello de Vilaboa)”. En consecuencia e a tenor do disposto nas regras 2ª e 3ª do artigo 52 da Lei de expropiación forzosa, convócase aos titulares que figuran na relación que se fará pública no Boletín Oficial da Provincia, no Boletín Oficial do Estado, en dous xornais e que se atopa exposta no taboleiro de anuncios do Concello de Vilaboa e no Servizo de Infraestruturas e Vías Provinciais da Deputación Provincial de Pontevedra, para que asistan ao levantamento das actas previas á ocupación no lugar, día e hora que a continuación se indican e nas que se recollerán os datos necesarios para determinar os dereitos afectados, o valor destes e os prexuízos determinantes da rápida ocupación, sen prexuízo de se trasladaren ao lugar dos predios se o consideran necesario. Lugar: Casa do Concello de Vilaboa. Data: 21 de novembro de 2022 ás 9.30 horas. Data: 22 de novembro de 2022 ás 9.30 horas. Data: 23 de novembro de 2022 ás 9.30 horas. A dito acto deberán acudir os titulares afectados persoalmente ou ben representados pola persoa debidamente autorizada para actuar no seu nome, xuntando os documentos acreditativos da súa titularidade, documento nacional de identidade (DNI), último recibo do Imposto de Bens Inmobles, así como certificado de conta con códigos IBAN e BIC, a fin de realizar os sucesivos pagos que sexan procedentes mediante transferencia bancaria, podendo facerse acompañar a súa costa, se o estiman oportuno, dos seus peritos e notarios. Así mesmo, en cumprimento do disposto no artigo 49 do Regulamento de expropiación forzosa de 26 de abril de 1957, unha vez levantadas as actas previas á ocupación, e habilitado o crédito oportuno, realizarase o pagamento, mediante transferencia bancaria, do importe dos depósitos previos e indemnizacións por rápida ocupación. No suposto de que as persoas titulares dos bens afectados pola expropiación non teñan presentado o certificado de titularidade da conta bancaria, con códigos IBAN e BIC, e a copia do DNI, consignarase o importe na Caixa Xeral de Depósitos, conforme o disposto no artigo 51 do Regulamento de expropiación forzosa do 26 de abril de 1957. En cumprimento do artigo 55 do Regulamento de Expropiación Forzosa do 26 de abril de 1957, neste mesmo acto, convócase ao acto de formalización das actas de ocupación o cal terá lugar, logo de producirse o aboamento dos depósitos previos e indemnizacións por rápida ocupación, no lugar e data que se indican: Lugar: Casa do Concello de Vilaboa. Data: 13 de decembro de 2022 ás 9.30 horas. No mesmo acto ofertaránselles os titulares as valoracións establecidas pola Administración para cada un dos predios en concepto de mutuo acordo. O presente acordo faise público, para xeral coñecemento, advertindo aos titulares que na acta figurarán os donos dos bens ou titulares dos dereitos expropiados, non admitíndose representación senón por medio de poder debidamente autorizado (notarial, xudicial ou do consulado), xa sexa xeral ou particular para este caso, debendo achegar a documentación necesaria para acreditar a sucesión en caso de figurar o terreo a nome de herdeiros; e que deberá identificarse co DNI. Documento datado e asinado dixitalmente na marxe.